ddrg/super_eurlex huggingface dataset:
(6)

S cieľom predísť akémukoľvek narušeniu obchodu by sa malo stanoviť prechodné obdobie, ktoré by sa vzťahovalo na príslušné zásielky z Mexika, ktoré boli odoslané do Únie pred dátumom uplatňovania tohto rozhodnutia.
1.

Článok 1 sa mení takto: a) odsek 3 sa nahrádza takto: „3. Zakazuje sa priame alebo nepriame poskytovanie alebo priama i nepriama účasť na akýchkoľvek dohodách o poskytovaní nových pôžičiek alebo úverov so splatnosťou presahujúcou 30 dní akejkoľvek právnickej osobe, subjektu alebo orgánu uvedeným v odsekoch 1 alebo 2 po 12. septembri 2014, a to okrem pôžičiek alebo úverov, ktorých špecifickým a podloženým cieľom je financovanie nezakázaného priameho alebo nepriameho dovozu alebo vývozu tovaru a nefinančných služieb medzi Úniou a Ruskom alebo iným tretím štátom, alebo pôžičiek, ktorých špecifickým a podloženým cieľom je poskytovať núdzové financovanie na splnenie kritérií solventnosti a likvidity pre právnické osoby usadené v Únii, ktorých vlastnícke práva z viac ako 50 % patria subjektu uvedenému v prílohe I.“ ; b) dopĺňa sa tento odsek: „4. Zákaz ustanovený v odseku 3 sa nevzťahuje na čerpanie alebo vyplatenie podľa zmluvy uzavretej do 12. septembra 2014, ak: a) všetky podmienky na takéto čerpanie alebo vyplatenie: i) boli dohodnuté do 12. septembra 2014 a ii) neboli zmenené v tento deň alebo po ňom a b) do 12. septembra 2014 bol stanovený dátum zmluvnej splatnosti pre plné splatenie všetkých sprístupnených finančných prostriedkov a pre zánik všetkých záväzkov, práv a povinností podľa danej zmluvy. Podmienky čerpania a vyplatenia uvedené v tomto odseku zahŕňajú ustanovenia o dĺžke doby splácania pre každé čerpanie a vyplatenie, uplatnenej úrokovej sadzbe alebo metóde výpočtu úrokovej sadzby a maximálnej sume.“
(2)

Rozhodnutie Komisie 2008/866/ES (2) bolo prijaté po výskyte ohniska hepatitídy typu A u ľudí súvisiaceho s konzumáciou lastúrnikov dovezených z Peru, ktoré boli kontaminované vírusom hepatitídy typu A (HAV). Uvedené rozhodnutie sa pôvodne uplatňovalo do 31. marca 2009, no uvedené obdobie bolo vykonávacím rozhodnutím Komisie 2013/636/EÚ (3) naposledy predĺžené do 30. novembra 2014.
(2)

V súlade s výsledkom preskúmania operačného centra EÚ by sa mal jeho mandát predĺžiť do decembra 2016. Poskytne sa tým tiež čas na trvalý presun jeho koordinačných a plánovacích funkcií a zdrojov na štruktúry ESVČ/SBOP v rámci postupu preskúmania ESVČ, ktorý povedie vysoká predstaviteľka Únie pre zahraničné veci a bezpečnostnú politiku, s náležitým ohľadom na inštitucionálny rámec a príslušné postupy. Po takom presune by nebolo potrebné ďalšie predĺženie mandátu. Každý ďalší nový subjekt v rámci štruktúr ESVČ/SBOP vykonávajúci podporné koordinačné a plánovacie funkcie by mal preto odlišný názov vyjadrujúci túto úlohu. Medzitým by operačné centrum EÚ malo rozšíriť svoju civilnú/vojenskú podpornú koordinačnú a plánovaciu úlohu a prevziať rozšírenú geografickú zodpovednosť za región Sahel pri dodržaní stanovených limitov, pokiaľ ide o zdroje a personál. Akékoľvek geografické rozšírenie nad rámec regiónu Sahel by si vyžadovalo samostatnú dohodu Politického a bezpečnostného výboru (PBV).
(11)

Na Radu by sa mala preniesť vykonávacia právomoc prijímať rozhodnutia podľa článku 5 ods. 1 a článku 6 ods. 1 rozhodnutia 2000/365/ES, na základe ktorých sa schengenské acquis bude uplatňovať na Normanské ostrovy a ostrov Man a príslušné acquis Schengenského informačného systému sa uvedie do účinnosti pre Spojené kráľovstvo. Tým by mala byť zohľadnená osobitná úloha, ktorá sa Rade zveruje v protokole o schengenskom acquis v prípade jednomyseľného odsúhlasenia nových štátov zúčastňujúcich sa na schengenskom acquis, ale aj vysoká úroveň vzájomnej dôvery medzi členskými štátmi, ktorá sa vyžaduje pri skúmaní splnenia podmienok na vykonávanie ustanovení Schengenského informačného systému a pri prijímaní následného rozhodnutia, ktorým tieto ustanovenia nadobudnú účinnosť pre Spojené kráľovstvo. Rada by mala konať na základe jednomyseľného rozhodnutia svojich členov uvedených v článku 1 protokolu o schengenskom acquis a zástupcu vlády Spojeného kráľovstva.
1.

Jaseňové drevo (Fraxinus L.) bez ohľadu na to, či je alebo nie je uvedené medzi kódmi KN v časti B prílohy V k smernici 2000/29/ES, vrátane dreva, ktoré si nezachovalo svoj prirodzený okrúhly povrch, musí spĺňať jednu z týchto podmienok: a) pochádza z oblasti, ktorú zriadila národná organizácia pre ochranu rastlín vo vyvážajúcej krajine ako oblasť bez výskytu Agrilus planipennis Fairmaire v súlade s príslušnými medzinárodnými normami pre fytosanitárne opatrenia, alebo b) je upravené do štvorcových tvarov, aby sa úplne odstránil jeho okrúhly povrch. Tento bod sa nevzťahuje na drevo vo forme: a) štiepok získaných úplne alebo sčasti z týchto stromov; b) obalového materiálu z dreva, vo forme debien, debničiek, klietok, bubnov a podobných obalov, jednoduchých paliet, skriňových paliet a iných nakladacích plošín, nástavných rámov paliet, skutočne používaných na prepravu predmetov rôzneho druhu; c) dreva použitého na upevnenie alebo oporu nedreveného nákladu.
(2)

S cieľom umožniť rýchlu reakciu, určité prvky uvedených oznámení by sa mali predložiť do ôsmich pracovných dní po potvrdení prítomnosti alebo výskytu škodlivých organizmov, a to s ohľadom na význam týchto prvkov a možnosť ich rýchleho predloženia, pričom všetky potrebné prvky by sa mali predložiť najneskôr do tridsiatich dní po uvedenom potvrdení.
(30)

V súvislosti so súčasnou kapacitou orgánov ostrovného štátu Svätý Vincent a Grenadíny je potrebné uviesť, že podľa indexu ľudského rozvoja OSN (2) sa ostrovný štát Svätý Vincent a Grenadíny považuje za krajinu s vysokým ľudským rozvojom (91. miesto spomedzi 187 krajín). V prílohe II k nariadeniu Európskeho parlamentu a Rady (ES) č. 1905/2006 (3) je ostrovný štát Svätý Vincent a Grenadíny zaradený do kategórie krajín a území s vyššími strednými príjmami, a to v súlade so zoznamom príjemcov oficiálnej rozvojovej pomoci (ODA) Organizácie pre hospodársku spoluprácu a rozvoj (OECD), ktorý vypracoval Výbor pre rozvojovú pomoc (DAC) k 1. januáru 2013 (4). Vzhľadom na umiestnenie ostrovného štátu Svätý Vincent a Grenadíny na uvedenom zozname nie je nutné analyzovať súčasnú kapacitu jeho orgánov. Je to preto, že úroveň rozvoja ostrovného štátu Svätý Vincent a Grenadíny, ako už bolo uvedené v tomto odôvodnení, nemožno považovať za faktor, ktorý by oslaboval schopnosť príslušných orgánov spolupracovať s ostatnými krajinami a uplatňovať opatrenia na presadzovanie predpisov.
(31)

Vzhľadom na súčasnú finančnú a administratívnu kapacitu ostrovného štátu Tuvalu je potrebné uviesť, že tento štát nie je zaradený do indexu ľudského rozvoja OSN (7). V prílohe II k nariadeniu Európskeho parlamentu a Rady (ES) č. 1905/2006 (8) je ostrovný štát Tuvalu zaradený do kategórie najmenej rozvinutých krajín, a to v súlade so zoznamom príjemcov oficiálnej rozvojovej pomoci (ODA) Organizácie pre hospodársku spoluprácu a rozvoj (OECD), ktorý vypracoval Výbor pre rozvojovú pomoc (DAC) k 1. januáru 2013 (9). So zreteľom na uvedené skutočnosti možno prekážky finančnej a administratívnej kapacity ostrovného štátu Tuvalu považovať za jeden z faktorov, ktorý znižuje schopnosť tohto štátu plniť si záväzky v oblasti spolupráce a presadzovania právnych predpisov.
(37)

Okrem toho sa zistilo aj niekoľko prípadov osvedčení o úlovku, keď boli pri dovoze produktov do Únie predložené rôzne verzie s rôznymi množstvami. Šalamúnove ostrovy vysvetlili, že hospodárske subjekty žiadajú orgány, aby im boli vydané ďalšie osvedčenia o úlovku pre tú istú zásielku bez toho, aby sa tieto orgány spytovali na dôvod takejto žiadosti, alebo bez toho, aby hospodárske subjekty týmto orgánom vrátili pôvodné osvedčenia, čím by sa zabránilo ich zneužitiu. V dôsledku tohto konania a ostatných zistených nedostatkov existuje značné riziko legalizácie nezákonných výnosov pochádzajúcich z NNN rybolovu alebo prinajmenšom výnosov z rýb, ktoré nespĺňajú požiadavky na vývoz do Únie. Najmä krajiny tohto regiónu, ktoré nie sú oprávnené na vývoz produktov rybolovu do Únie, by mohli využiť slabé stránky systému potvrdzovania Šalamúnových ostrovov na to, aby takto nepriamo vyvážali svoje ryby do Únie. Šalamúnove ostrovy opäť preukázali nedostatok porozumenia a povedomia v súvislosti s rizikom, ktoré predstavuje zaznamenávanie nadmerných množstiev prostredníctvom vystavovania dvojitých či trojitých osvedčení o úlovku.
Spoločnosť ABCR Dr. Braunagel GmbH & Co. KG (DE) Airbus Operations SAS (FR) Arkema France (FR) Biovit d.o.o. (HR) Diverchim SA (FR) Gedeon Richter Plc. (HU) Honeywell Fluorine Products Europe BV (NL) Honeywell Specialty Chemicals Seelze GmbH (DE) Hudson Technologies Europe S.r.l. (IT) LGC Standards GmbH (DE) Ludwig-Maximilians-University (DE) Merck KGaA (DE) Mexichem UK Limited (UK) Ministry of Defense – Chemical Laboratory – Den Helder (NL) Panreac Quimica S.L.U. (ES) Safety Hi-Tech srl (IT) Sigma-Aldrich Chemie GmbH (DE) Sigma Aldrich Chimie SARL (FR) Sigma Aldrich Company Ltd (UK) Solvay Fluor GmbH (DE) SPEX CertiPrep LTD (UK) Sterling Chemical Malta Limited (MT) Sterling SpA (IT) Tazzetti SpA (IT)
(35)

Pokiaľ ide o dodržiavanie a presadzovanie existujúcich pravidiel týkajúcich sa rybolovných činností vykonávaných na šírom mori a vo vodách tretích krajín, ako sa uvádza v odôvodnení 33, Federácia Svätého Krištofa a Nevisu navyše nemá žiadne osobitné právne predpisy určené na boj proti NNN rybolovným činnostiam. Neexistuje tu žiadne jasné vymedzenie činností NNN rybolovu a nie sú stanovené ani sprievodné administratívne opatrenia. Jediným prijatým opatrením je zrušenie registrácie rybárskych plavidiel. Tento krok však nezahŕňa vyšetrenie nezákonných rybolovných činností vykonávaných plavidlami ani uvalenie sankcií za zistené porušenia. Výmazom rybárskeho plavidla z registrácie sa nezaručuje postih páchateľov za ich činnosť ani zbavenie páchateľov výnosov, ktoré takouto činnosťou získali. Táto skutočnosť má v prípade Federácie Svätého Krištofa a Nevisu ešte väčší význam, keďže táto krajina, ako je vysvetlené v odôvodnení 45, vedie medzinárodný register lodí zodpovedný za registráciu plavidiel, ktorý sa nachádza mimo územia Federácie Svätého Krištofa a Nevisu a ktorý nezabezpečuje, aby plavidlá plaviace sa pod vlajkou Federácie Svätého Krištofa a Nevisu mali skutočnú väzbu s krajinou, tak ako sa to vyžaduje v článku 91 dohovoru UNCLOS. Komisia počas svojich návštev zistila, že jednotlivé agentúry Federácie Svätého Krištofa a Nevisu nepostupujú počas procesu registrácie plavidiel koordinovane a zároveň nespolupracujú s predchádzajúcimi vlajkovými štátmi pri zisťovaní štatútu plavidiel, ktoré sú predmetom registrácie, s cieľom zabrániť „účelovej zmene vlajky“, ako sa odporúča v bode 16 písm. e) usmernení FAO k vykonávaniu povinností vlajkového štátu. Prosté administratívne rozhodnutie o výmaze rybárskeho plavidla z registra, ktorým sa nezaručuje možnosť uplatnenia ďalších trestov, je postup bez odrádzajúceho účinku. Takýto krok vlajkovému štátu takisto nezaistí kontrolu nad rybárskymi plavidlami, ako sa to vyžaduje v článku 94 dohovoru UNCLOS. Konanie Federácie Svätého Krištofa a Nevisu týkajúce sa dodržiavania predpisov a ich presadzovania je navyše v rozpore s bodom 18 medzinárodného akčného plánu proti NNN rybolovu, v ktorom sa stanovuje, že so zreteľom na ustanovenia dohovoru UNCLOS by každý štát mal prijať opatrenia alebo spolupracovať s cieľom zaistiť, aby jeho štátni príslušníci nepodporovali NNN rybolov ani sa na ňom nepodieľali. Konanie Federácie Svätého Krištofa a Nevisu v tejto súvislosti je tiež v rozpore s odporúčaniami uvedenými v bode 21 medzinárodného akčného plánu proti NNN rybolovu, v ktorom sa štátom odporúča, aby zabezpečili, že sankcie za NNN rybolov uskutočňovaný rybárskymi plavidlami a v najväčšej možnej miere voči ich štátnym príslušníkom budú dostatočne prísne na to, aby účinne bránili NNN rybolovu, odrádzali od neho a odstraňovali ho a aby zbavovali páchateľov výnosov plynúcich z nezákonnej činnosti. Takýto administratívny postup, ktorý by mohol podnecovať prevádzkovateľov plavidiel zúčastňujúcich sa na NNN rybolove k registrácii plavidiel vykonávajúcich NNN rybolov, je v rozpore s článkom 94 dohovoru UNCLOS.
(3)

Poslanci by mali mať možnosť predkladať žiadosti o náhradu alebo úhradu elektronicky s cieľom odbúrať byrokraciu. Poslanci budú zodpovední za to, aby si ponechali originály dokladov k spisu v primeranej lehote, t. j. do 31. decembra kalendárneho roka nasledujúceho po roku, v ktorom bola žiadosť o náhradu alebo úhradu predložená. Príslušné oddelenia Parlamentu by mali uplatňovať systém kontrol na mieste na základe štandardných audítorských postupov, aby sa zabezpečilo, že naskenované kópie dokladov zodpovedajú originálom.
(4)

Vykonávacím rozhodnutím Rady 2012/181/EÚ (2) sa Rumunsku povolilo, aby do 31. decembra 2014 uplatňovalo ako odchyľujúce sa opatrenie oslobodenie od DPH zdaniteľných osôb, ktorých ročný obrat nepresahuje ekvivalent sumy 65 000 EUR v národnej mene pri prepočítacom kurze platnom v deň jeho pristúpenia. Vzhľadom na to, že tento vyšší prah viedol k obmedzeniu povinností menších podnikov súvisiacich s DPH, pričom takéto podniky si naďalej môžu zvoliť všeobecnú úpravu uplatňovania DPH v súlade s článkom 290 smernice 2006/112/ES, Rumunsku by sa malo povoliť predĺžiť uplatňovanie predmetného opatrenia počas ďalšieho obmedzeného obdobia.
10.

Článok 13 sa nahrádza takto: „Článok 13 Finančné ustanovenia 1. Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 31. mája 2010 do 31. júla 2011 je 54 600 000 EUR. Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 1. augusta 2011 do 31. júla 2012 je 60 500 000 EUR. Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 1. augusta 2012 do 31. mája 2013 je 56 870 000 EUR. Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 1. júna 2013 do 31. decembra 2014 je 108 050 000 EUR. Finančná referenčná suma určená na úhradu výdavkov súvisiacich s misiou EUPOL AFGHANISTAN na obdobie od 1. januára 2015 do 31. decembra 2015 je 57 750 000 EUR. 2. Všetky výdavky sa spravujú v súlade s pravidlami a postupmi, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany misie EUPOL AFGHANISTAN je otvorená bez obmedzenia. Na tovar zakúpený misiou EUPOL AFGHANISTAN sa okrem toho neuplatňuje pravidlo pôvodu. Pod podmienkou súhlasu Komisie môže misia uzatvárať technické dojednania s členskými štátmi, hostiteľským štátom, zúčastnenými tretími štátmi a inými medzinárodnými aktérmi, pokiaľ ide o poskytovanie zariadenia, služieb a priestorov pre misiu EUPOL AFGHANISTAN. 3. EUPOL AFGHANISTAN zodpovedá za plnenie rozpočtu misie. EUPOL AFGHANISTAN na uvedený účel podpíše dohodu s Komisiou. 4. Bez toho, aby boli dotknuté ustanovenia o štatúte misie EUPOL AFGHANISTAN a jej personálu, zodpovedá misia EUPOL AFGHANISTAN za všetky nároky a záväzky vyplývajúce z vykonávania mandátu so začiatkom od 1. januára 2015, okrem akýchkoľvek nárokov, ktoré sa týkajú závažného porušenia povinností zo strany veliteľa misie, za ktoré nesie zodpovednosť veliteľ misie. 5. Realizáciou finančných ustanovení nie je dotknutá hierarchia velenia stanovená v článkoch 5, 6 a 9 ani prevádzkové požiadavky misie EUPOL Afghanistan vrátane kompatibility vybavenia a interoperability jej tímov. 6. Výdavky sú oprávnené od dátumu podpisu dohody uvedenej v odseku 3.“
1.

Článok 8 sa nahrádza takto: „Článok 8 Pravidlá oceňovania súvahových položiek 1. Pokiaľ nie je v prílohe I uvedené inak, na účely oceňovania súvahových položiek sa používajú aktuálne trhové kurzy a ceny. 2. Preceňovanie zlata, nástrojov v cudzej mene, cenných papierov (okrem cenných papierov klasifikovaných ako cenné papiere držané až do splatnosti, neobchodovateľných cenných papierov a cenných papierov držaných na účely menovej politiky, ktoré sa účtujú v zostatkovej hodnote), ako aj finančných nástrojov sa tak v súvahe, ako aj v podsúvahe, vykonáva strednými trhovými kurzami a cenami ku koncu roka. 3. V prípade zlata sa nerozlišuje medzi cenovými a kurzovými preceňovacími rozdielmi, ale zaúčtuje sa celkový preceňovací rozdiel zlata založený na cene v eurách za stanovenú jednotku hmotnosti zlata, ktorá je odvodená od výmenného kurzu eura voči americkému doláru platného v deň štvrťročného preceňovania. Pre cudzie meny vrátane súvahových a podsúvahových transakcií sa preceňovanie vykonáva pre každú menu osobitne, t. j. mena po mene. Na účely tohto článku sa držba SDR vrátane určených jednotlivých držieb mien, ktoré tvoria kôš SDR, považuje za jednu držbu. Preceňovanie cenných papierov sa vykonáva pre jednotlivé druhy cenných papierov osobitne, t. j. kód po kóde pre cenné papiere s rovnakým ISIN, pričom sa vložené opcie na účely ocenenia neoddeľujú. Cenné papiere držané na účely menovej politiky alebo zaradené v položkách ‚Ostatné finančné‘ aktíva alebo ‚Ostatné‘ sa považujú za iné portfólio. 4. Cenné papiere, ktoré sú klasifikované ako cenné papiere držané až do splatnosti, sa považujú za iné portfólio, oceňujú sa pri amortizačných nákladoch a podliehajú testu na znehodnotenie. Rovnaký postup sa uplatňuje pri neobchodovateľných cenných papieroch a cenných papieroch držaných na účely menovej politiky, ktoré sa účtujú v zostatkovej hodnote. Cenné papiere klasifikované ako cenné papiere držané až do splatnosti sa môžu predať pred ich splatnosťou, ak nastane niektorá z týchto okolností: a) ak sa predané množstvo nepovažuje za významné v porovnaní s celkovou hodnotou portfólia cenných papierov držaných do splatnosti; b) ak sa cenné papiere predajú počas jedného mesiaca pred dátumom splatnosti; c) za výnimočných okolností, akou je významné zníženie úverovej spôsobilosti emitenta.“
A.

Aktíva vedené oddelene zahŕňajú výlučne: 1. úvery poskytnuté úverovým inštitúciám eurozóny v súvislosti s operáciami menovej politiky v eurách (položka aktív 5 HS); 2. cenné papiere držané na účely menovej politiky (časť položky aktív 7.1. HS); 3. pohľadávky v rámci Eurosystému z prevodu iných devízových rezerv ako zlato do ECB na základe článku 30 štatútu ESCB (časť položky aktív 9.2 HS); 4. čisté pohľadávky v rámci Eurosystému z eurobankoviek v obehu vrátane pohľadávok vyplývajúcich z uplatňovania článku 4 tohto rozhodnutia (časť položky pasív 9.4 HS); 5. čisté pohľadávky v rámci Eurosystému, ktoré vyplývajú z transakcií TARGET2, úročené referenčnou sadzbou (časť položky pasív 9.5 HS); 6. zlato vrátane pohľadávok v zlate prevedených do ECB v množstve dovoľujúcom každej NCB viesť oddelene časť svojho zlata, ktorá zodpovedá uplatňovaniu jej podielu v kľúči upísaného základného imania k celkovému množstvu zlata vedenému oddelene všetkými národnými centrálnymi bankami (položka aktív 1 a časť položky aktív 9.2 HS). Na účely tohto rozhodnutia sa zlato oceňuje na základe ceny zlata v eurách za rýdzu uncu k 31. decembru 2002; 7. pohľadávky z eurobankoviek, ktoré boli predzásobené podľa usmernenia ECB/2006/9 a ktoré sa potom dostali do obehu predo dňom prechodu na hotovostné euro (časť položky aktív 4.1 HS do dňa prechodu na hotovostné euro a potom časť korešpondenčných účtov v položke aktív 9.5 HS), ale len kým sa tieto pohľadávky nestanú súčasťou pohľadávok v rámci Eurosystému vyplývajúcich z transakcií TARGET2; 8. neuhradené pohľadávky vyplývajúce zo zlyhania zmluvných strán Eurosystému v súvislosti s úverovými operáciami Eurosystému a/alebo finančné aktíva alebo pohľadávky (voči tretím osobám) privlastnené a/alebo nadobudnuté v súvislosti s uplatnením zábezpeky poskytnutej zmluvnými stranami Eurosystému, ktoré zlyhali, v súvislosti s úverovými operáciami Eurosystému, ktoré boli preklasifikované z položky aktív 5 HS (časť položky aktív 11.6 HS); 9. vzniknutý úrok z menovopolitických aktív, ktorých splatnosť je aspoň jeden rok, zaúčtovaný každou NCB na konci štvrťroka (časť položky aktív 11.5 HS).
—

v prípade vnútorného tuku sa rovná: — 0,99 % (hmotnosť jatočného tela od 70 do 80,0 kg), — 1,29 % (hmotnosť jatočného tela od 80,1 do 90,0 kg), — 1,52 % (hmotnosť jatočného tela od 90,1 do 100,0 kg), — 2,05 % (hmotnosť jatočného tela od 100,1 do 110 kg), — 2,52 % (hmotnosť jatočného tela od 110,1 do 130 kg), — 2,62 % (hmotnosť jatočného tela od 130,1 do 140 kg), — 2,83 % (hmotnosť jatočného tela od 140,1 do 150 kg), — 2,96 % (hmotnosť jatočného tela od 150,1 do 180 kg).
(3)

Dohoda by sa mala podpísať a do ukončenia postupov potrebných na jej uzavretie by sa mala vykonávať predbežne,
(11)

Komisia sa domnieva, že realizáciou PNP by nemali byť dotknuté ostatné platné vnútroštátne právne predpisy a právo Únie. Pri stanovovaní jednotlivých podmienok udelenia povolenia spaľovacím zariadeniam zahrnutým do PNP by mala Slovinská republika zabezpečiť najmä to, aby nedošlo k ohrozeniu súladu s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES (8) a smernici Európskeho parlamentu a Rady 2001/81/ES (9).
(14)

Realizáciou PNP by nemali byť dotknuté ostatné platné vnútroštátne právne predpisy a právo Únie. Pri stanovovaní jednotlivých podmienok udelenia povolenia spaľovacím zariadeniam zahrnutým do PNP by Slovenská republika mala zabezpečiť najmä to, aby nedošlo k ohrozeniu súladu s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES (12) a smernici Európskeho parlamentu a Rady 2001/81/ES (13).
(74)

Ak by neexistoval dlhodobo životaschopný sektor chovu koní, dostihy by sa nemohli konať. To vraj potvrdzuje priamy súvis medzi daňou a organizáciou konských dostihov. Keďže by všetky náklady dostihových spoločností prispievali k organizácii dostihov a mali by z toho prospech všetci prevádzkovatelia dostihových stávok, bolo by podľa týchto zainteresovaných strán tiež možné na základe prístupu založeného na článku 107 ods. 3 písm. c) ZFEÚ schváliť financovanie činností spoločného záujmu v sektore z parafiškálnej dane. Pri takomto prístupe by bolo treba zohľadniť všetky náklady dostihových spoločností, čo by odôvodňovalo 8 % sadzbu dane, ktorú francúzske orgány navrhli pre oznámené opatrenie, ako aj navrhované podmienky úpravy sadzby.
(4)

Protokol by sa mal podpísať v mene Únie a mal by sa predbežne vykonávať do ukončenia postupov potrebných na jeho uzavretie,
(2)

Aby Únia preukázala pokračujúce odhodlanie podporovať politický proces v rámci globálnej politickej dohody, Rada sa 7. augusta 2012 rozhodla rozhodnutím 2012/470/EÚ (5) o predĺžení platnosti rozhodnutia 2012/96/EÚ (6) a pozastavení uplatňovania „primeraných opatrení“, ktorými sa obmedzuje spolupráca so Zimbabwe podľa článku 96 Dohody o partnerstve AKT – EÚ na obdobie 12 mesiacov. Rozhodnutím 2013/428/EU (7) z 9. augusta 2013 Rada rozhodla o ďalšom predĺžení platnosti rozhodnutia 2012/96/EÚ do 20. februára 2014, pričom by sa malo zachovať pozastavenie primeraných opatrení.
(3)

Inštitút by mal mať právnu subjektivitu a pri svojej práci by mal požívať plnú intelektuálnu nezávislosť, a to bez toho, aby boli dotknuté zodpovednosti Rady a VP.
(2)

V súlade s článkom 14 ods. 7 nariadenia (ES) č. 216/2008 sa výnimka udelená jednému členskému štátu oznámi všetkým členským štátom, ktoré majú byť tiež oprávnené uplatňovať uvedenú výnimku. Toto rozhodnutie by preto malo byť určené všetkým členským štátom. Opis každej výnimky a podmienok, ktoré sú s ňou spojené, by mal ostatným členským štátom umožniť, aby uvedené opatrenie uplatnili, ak sú v rovnakej situácii, a to bez toho, aby od Komisie vyžadovali ďalšie schválenie. Členské štáty by však mali uplatnenie výnimiek oznámiť, keďže môžu mať účinky mimo uvedeného členského štátu.
(13)

Realizácia PNP by nemala mať vplyv na ostatné platné právne predpisy Maďarska a Únie. Pri stanovovaní jednotlivých podmienok udelenia povolenia spaľovacím zariadeniam zahrnutým do PNP by malo Maďarsko zabezpečiť najmä to, aby nedošlo k ohrozeniu súladu s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES (13) a smernici Európskeho parlamentu a Rady 2001/81/ES (14).